Y.B. TUAN RIZAM BIN ISMAIL: Terima kasih Yang Berhormat. Saya ingin cadangkan apa salahnya ambil Bangunan Perangsang daripada dijual, ini cadangan saya, sayang kita jual Bangunan Perangsang, ini mercu tanda, jadi daripada Yang Amat Berhormat nak buat bangunan baru baik majukanlah Bangunan Perangsang itu jadi bangunan Yayasan Selangor.
Terima kasih Adhif. Terima kasih Sungai Y.A.B. DATO’ MENTERI BESAR : Air Tawar yang jelasnya ia bukan sengaja-sengaja kita jual. Ini jadi masalah persepsi dan pandangan yang cuba dipermainkan, sebagai kes Tabung Haji, dulu Khazanah, konon jual, jual, jual. Bila kita nampak dalam tempoh setahun kita dapat pulihkan, akhirnya mengakui pelan itu adalah pelan yang baik. Tetapi dah lompat, dah khianat, dah hancurkan kerajaan. Jadi sukar kita nak buat. Jadi Yang Berhormat sekalian, sebab itu beberapa aset-aset penting ini kita harus pertahankan dan ya kita akan naik taraf kita akan baiki, kita akan cari syarikat yang berkaitan dan kita bangunkan semula. Saya akui dalam tempoh tahun-tahun sebelum ini kita pernah cuba untuk membangunkan, tetapi banyak perancangannya adalah perancangan yang gagal ataupun perancangan kesilapan yang sekarang kita betulkan dan kenapa CEO ini kita lantik sebab dia memang ada pengalaman membetulkan pengurusan dan pentadbiran yang kelihatan tidak lagi berlari dan berjalan dengan baik kerana Yayasan Selangor mempunyai 2 fungsi yang disebut oleh Ketua Pembangkang betul, untuk pendidikan. Timbalan Pengurus Besar nya masih menjalankan dengan baik berurusan dengan sekolah-sekolah, berurusan dengan institusi-institusi pendidikan. Cuma kita tak lagi membuat asrama-asrama sebagaimana tahun 70an dulu, sebab betullah tahun 70an dulu daripada Klang mahu pergi ke Kuala Kubu mungkin ambil masa satu hari setengah atau satu hari. Satu harilah, tak sampai satu hari setengah, tetapi sekarang mungkin dalam tempoh 40 minit, 50 minit sudah sampai jadi tidak perlu asrama-asrama itu, cuma bagaimana pendekatan lebih baik, mungkin pendekatan e-learning akan kita laksanakan dan ini memang menjadi salah satu daripada hala tuju masa depan dan ia akan melibatkan kos pengurusan yang baik, tentang Perangsang ini adalah satu contoh lagi bagaimana satu-satu bangunan itu tidak lagi dapat berfungsi dengan baik kerana ditelan zaman, tidak ada lagi hotel-hotel yang boleh diuruskan pada tingkat-tingkat tertentu yang menjadi lobi dan kita terpaksa mengubah kedudukannya untuk pejabat-pejabat, namun akhirnya kalau kita nak tukar pada fully pejabat ia memerlukan parking yang bersesuaian. Malangnya bangunan itu dibuat dengan tanpa ada kecukupan parking. Kenapa kita tak buat parking? Oh tak boleh pula, kerana piling, piling apa? Cerucuk yang digunakan, cerucuk yang digunakan pada pembinaan itu tidak boleh menanggung kenderaan-kenderaan yang sangat banyak dan tidak berkemampuan untuk menanggung sebagai tempat parking kereta. So the best adalah roboh dan buat baru ataupun kita jual dan kita nak bina kerana di Seksyen 14 berhampiran kawasan baru pembangunan sekitar Azalea dan alam sekitarnya juga KDEB akan membina satu lagi bangunan yang menjadi mercu tanda kerana kita nak gantikan mercu tanda itu kepada mercu tanda yang berguna, beroperasi dan mampu Prestasi Perangsang, untuk membiayai dan menghasilkan suatu yang baik. Alhamdulillah. Perangsang merupakan antara syarikat yang paling berdaya tinggi di Negeri Selangor kita bukan sahaja menjadi syarikat untuk berkaitan dengan pengurusan air, operasi air dan sebagainya. Perangsang sebelum ini ada membeli chemical untuk pembersihan air tetapi juga memiliki saham, saham-saham syarikat-syarikat besar,
syarikat pembuatan aerospace, syarikat pembuatan plastik yang besar, di China, di Jepun dan juga di Amerika Syarikat. Tilam King Koil sebagai contoh untuk dagangan di Amerika Syarikat dan dagangan tempatan. Pemegang saham terbesarnya adalah daripada Syarikat Perangsang dan kita alihkan fungsi itu mendatangkan hasil dan mampu membayar nilai hampir 200 ke 300 juta dividen kepada kerajaan negeri selepas penstrukturan penuh Perangsang pada akhir tahun ini yang tidak lagi diletakkan di bawah MBI. Plaza Perangsang memerlukan ubahsuai yang menyeluruh setelah 30 tahun. Anggaran kosnya adalah sekitar 40 hingga 50 juta. Hulu Kelang sebentar ya. Pendapatan bersih daripada kutipan sewa cuma RM2 juta, ini sekali lagi holding cost nya serta baik pulihnya besar dan akhirnya kita terpaksa dapat kutipan cuma RM2 juta, tiap- tiap tahun. Jadi bukanlah penjualan ini suatu yang total salah, tetapi bagi saya ia harus memikirkan baik buruk dan bagaimana perancangan keseluruhan terhadap Perangsang dan juga Plaza Perangsang untuk masyarakat.